ਸ੍ਰੀ ਮੁਕਤਸਰ ਸਾਹਿਬ, 26 ਅਕਤੂਬਰ
ਜ਼ਿਲ੍ਹਾ ਪ੍ਰਸ਼ਾਸਨ ਤੇ ਸਿੱਖਿਆ ਵਿਭਾਗ ਵੱਲੋਂ ਜ਼ਿਲ੍ਹਾ ਪੱਧਰੀ ਖੇਡਾਂ ਅੰਡਰ-25 (ਮਰਦ ਤੇ ਔਰਤਾਂ) ਦੋ ਰੋਜ਼ਾ ਟੂਰਨਾਮੈਂਟ ਦਾ ਉਦਘਾਟਨ ਕਰਦਿਆਂ ਤਲਵਿੰਦਰ ਸਿੰਘ ਡੀਐੱਸਪੀ ਅਤੇ ਅਨਿੰਦਰਵੀਰ ਕੌਰ ਬਰਾੜ ਜ਼ਿਲ੍ਹਾ ਖੇਡ ਅਫਸਰ ਨੇ ਖਿਡਾਰੀਆਂ ਨੂੰ ਖੇਡਾਂ ’ਚ ਲਗਨ ਤੇ ਤਨਦੇਹੀ ਨਾਲ ਭਾਗ ਲੈਣ ਲਈ ਪ੍ਰੇਰਿਆ।
ਟੂਰਨਾਮੈਂਟ ਦੇ ਪਹਿਲੇ ਦਿਨ ਹੈਂਡਬਾਲ (ਮਰਦ) ਦੇ ਮੁਕਾਬਿਲਆਂ ਵਿੱਚ ਸ਼ਾਮ ਖੇੜਾ ਨੇ ਸਰਕਾਰੀ ਸਕੂਲ ਮੁਕਤਸਰ ਨੂੰ ਹਰਾਇਆ ਜਦੋਂ ਕਿ ਹੈਂਡਬਾਲ ਵਿੱਚ ਕੋਚਿੰਗ ਸੈਂਟਰ ਮਲੋਟ ਨੇ ਸੰਗੂਧੋਣ ਅਤੇ ਜੀਟੀਬੀਸੀ ਮਲੋਟ ਨੇ ਸ਼ਾਮ ਖੇੜਾ ਨੂੰ ਹਰਾਇਆ। ਖੋ-ਖੋ (ਮਰਦ) ਦੇ ਮੁਕਾਬਲੇ ਵਿੱਚ ਆਦਰਸ਼ ਸਕੂਲ ਰਾਣੀਵਾਲਾ ਨੇ ਪਿੰਡ ਬੁੱਟਰ ਸ਼ਰੀਹ ਨੂੰ ਹਰਾਇਆ, ਪਿੰਡ ਭੁੱਟੀਵਾਲਾ ਨੇ ਸਰਕਾਰੀ ਕਾਲਜ ਨੂੰ ਹਰਾਇਆ। ਖੋ-ਖੋ (ਔਰਤਾਂ) ਦੇ ਮੁਕਾਬਲੇ ਵਿੱਚ ਸਰਕਾਰੀ ਹਾਈ ਸਕੂਲ ਪਿੰਡ ਬੁੱਟਰ ਸਰੀਹ ਨੇ ਪਿੰਡ ਹਰਨੂਰ ਪਬਲਿਕ ਸਕੂਲ ਵੜਿੰਗ ਨੂੰ ਹਰਾਇਆ, ਬਾਬਾ ਫਰੀਦ ਸਕੂਲ ਪਿੰਡ ਛੱਤੇਆਣਾ ਨੇ ਸੱਚ ਖੰਡ ਪਬਲਿਕ ਸਕੂਲ ਪਿੰਡ ਭਲਾਈਆਣਾ ਨੂੰ ਹਰਾਇਆ। ਵਾਲੀਬਾਲ (ਮਰਦ) ਮੁਕਾਬਲਿਆਂ ਵਿੱਚ ਪਿੰਡ ਝੋਰੜ ਏ ਟੀਮ ਨੇ ਪਿੰਡ ਭੁੱਟੀਵਾਲਾ ਨੂੰ, ਪਿੰਡ ਮਲੋਟ ਨੇ ਝੋਰੜ ਬੀ-ਟੀਮ ਨੂੰ, ਪਿੰਡ ਈਨਾ ਖੇੜਾ ਨੇ ਪਿੰਡ ਮਰਾੜ੍ਹ ਕਲਾਂ ਨੂੰ ਹਰਾਇਆ। ਕਬੱਡੀ ਮੁਕਾਬਲਿਆਂ (ਮਰਦ) ਵਿੱਚ ਬਾਬਾ ਫਰੀਦ ਸਕੂਲ ਛੱਤੇਆਣਾ ਨੇ ਪਿੰਡ ਦੋਦਾ ਨੂੰ, ਪਿੰਡ ਗੁਰੂਸਰ ਨੇ ਪਿੰਡ ਰਹੂੜਿਆਂਵਾਲੀ ਨੂੰ, ਪਿੰਡ ਆਸਾ ਬੁੱਟਰ ਨੇ ਪਿੰਡ ਸਿੱਖਵਾਲਾ ਨੂੰ ਜਦਕਿ ਕਬੱਡੀ (ਔਰਤਾਂ) ਵਿੱਚ ਗੁਰੂ ਨਾਨਕ ਕਾਲਜ ਸ੍ਰੀ ਮੁਕਤਸਰ ਸਾਹਿਬ ਨੇ ਪੀਯੂਸੀਸੀ ਸਕੂਲ ਸਿੱਖਵਾਲਾ ਨੂੰ, ਪਿੰਡ ਝੋਰੜ ਨੇ ਨਿਊ ਮਾਲਵਾ ਸਕੂਲ ਪਿੰਡ ਮੱਲਣ ਨੂੰ ਹਰਾਇਆ। ਬਾਸਕਿਟਬਾਲ ਮੁਕਾਬਲਿਆਂ (ਮਰਦ) ਵਿੱਚ ਬਾਬਾ ਗੰਗਾਰਾਮ ਕੋਚਿੰਗ ਸੈਟਰ ਗਿੱਦੜਬਾਹਾ ਨੇ ਪਿੰਡ ਭੁੱਟੀਵਾਲਾ ਨੂੰ, ਮਲੋਟ ਸ਼ਹਿਰ ਨੇ ਜੀਟੀਬੀ ਸਕੂਲ ਮਲੋਟ ਨੂੰ ਤ ਪਿੰਡ ਕਾਉਣੀ ਨੇ ਕਲਗੀਧਰ ਸਕੂਲ ਮਲੋਟ ਨੂੰ ਹਰਾਇਆ ਜਦਕਿ ਬਾਸਕਟਬਾਲ (ਔਰਤਾਂ) ਵਿੱਚ ਗਿੱਦੜਬਾਹਾ ਨੇ ਕਲਗੀਧਰ ਸੀਨੀਅਰ ਸੈਕੰਡਰੀ ਸਕੂਲ ਮਲੋਟ ਨੂੰ ਅਤੇ ਸ੍ਰੀ ਮੁਕਤਸਰ ਸਾਹਿਬ ਨੇ ਪਿੰਡ ਕਾਉਣੀ ਨੂੰ ਹਰਾਇਆ। ਇਸ ਦੌਰਾਨ ਐਥਲੈਟਿਕ, ਬਾਕਸਿੰਗ, ਫੁੱਟਬਾਲ ਦੇ ਮੁਕਾਬਲੇ ਕਰਵਾਏ ਗਏ।


ਬਾਸਕਟਬਾਲ ਮੁਕਾਬਲਿਆਂ (ਪੁਰਸ਼) ਵਿੱਚ ਬਾਬਾ ਗੰਗਾਰਾਮ ਕੋਚਿੰਗ ਸੇਟਰ ਗਿੱਦੜਬਾਹਾ ਨੇ ਕਿਸ ਨੂੰ ਹਰਾਇਆ?

ਬਾਸਕਟਬਾਲ ਮੁਕਾਬਲਿਆਂ (ਪੁਰਸ਼) ਵਿੱਚ ਬਾਬਾ ਗੰਗਾਰਾਮ ਕੋਚਿੰਗ ਸੇਟਰ ਗਿੱਦੜਬਾਹਾ ਨੇ ਪਿੰਡ ਭੁੱਟੀਵਾਲਾ ਨੂੰ ਹਰਾਇਆ।
